J e g y z ő k ö n y v

Készült: a Bezenye Községi Önkormányzat Képviselő-testületének 2026. július 07. napján 13:00 órakor az önkormányzat tárgyalótermében megtartott rendkívüli, nyilvános képviselő-testületi ülésén.

Jelen vannak: a jelenléti ívben felsoroltak

Schmatovichné Radits Klaudia alpolgármester 13:00 órakor megnyitja a rendkívüli ülést. Megállapítja, hogy az ülés határozatképes, mert a megválasztott 7 képviselőből 6 fő jelen van. Márkus Erika polgármester szabadsága miatt nem tud részt venni az ülésen. A jegyzőkönyv hitelesítésére Lenzsér-Csiba Adrienn képviselőt kéri fel. 

A javaslattal a képviselő-testület egyhangúlag egyetért. 

Schmatovichné Radits Klaudia alpolgármester ismerteti az ülés meghívó szerinti napirendi pontjait. Elmondja, hogy a rendkívüli ülésen további napirendi pontok felvételére nincs lehetőség. 

Szavazásra teszi fel a napirendek elfogadását. 

A képviselő-testület egyhangúlag, 6 igen szavazattal az alábbi határozatot hozza:

113/2026. (VII. 07.) határozat

Bezenye Községi Önkormányzat képviselő-testülete a 2026. július 07. napján tartott rendkívüli ülés napirendjét az alábbiak szerint jóváhagyja:

1. Sebességmérő eszköz beszerzési eljárásával kapcsolatos kiegészítő döntés
Előterjesztő: Schmatovichné Radits Klaudia Éva alpolgármester

2. Közfoglalkoztatottak jutalmazása
Előterjesztő: Schmatovichné Radits Klaudia Éva alpolgármester

3. Alpolgármesterek költségtérítése
Előterjesztő: Dr. Reinthaller Ferdinánd aljegyző


1. napirendi pont (1. sz. előterjesztés szerint)
Sebességmérő eszköz beszerzési eljárásával kapcsolatos kiegészítő döntés

Schmatovichné Radits Klaudia alpolgármester elmondja, hogy a Képviselő-testület 96/2026. (V. 20.) határozatával döntött arról, hogy a TraffiPack-Lite komplex sebességmérő pont beszerzését, tervezését és üzembehelyezését a MEDIRLAB Orvosbiológiai Fejlesztő Kft.-től rendeli meg. A szakemberek 2026. június 24-én a sebességmérő eszköz telepítésének helyszínén szemlét tartottak, amelyen részt vett többek között a rendőrség képviselője és a MEDIRLAB Kft. képviselője is.
A helyszíni szemrevételezést követően arra tettek javaslatot, hogy olyan eszköz kerüljön felszerelésre, amely mindkét irányú forgalom esetében tudja mérni a sebességet, emiatt pedig jóval hatékonyabb. Ennek többletköltsége 400.000,- Ft-ot jelent, így szükséges arról is határozni, hogy ezen többletköltséget biztosítja az önkormányzat a beszerzés során. Megkérdezi a képviselőket, hogy mi a véleményük?

Hiltser Mátyás alpolgármester elmondja, hogy szerinte ez jó ötlet, sokkal hatékonyabbá teszi a berendezést és tudja támogatni. 

Martinschich Mihályné képviselő elmondja, hogy nagyon sok pozitív visszajelzést kapott a faluban a sebességmérő eszköz beszerzésével kapcsolatban. Örül neki, hogy ilyen funkcióval lesz bővítve, és támogatja. 

Csák Krisztián képviselő elmondja, hogy ő is hasonlóan sok pozitív visszajelzést kapott a faluban, sőt, volt, aki javasolta azt is, hogy a falu másik végére is helyezzenek ki egy sebességmérőt. 

Schmatovichné Radits Klaudia alpolgármester megkérdezi, hogy valakinek van-e további hozzászólása a napirendi ponthoz?

Mivel nem volt az alpolgármester szavazásra teszi fel a határozati javaslatot.

A képviselő-testület 6 igen szavazattal az alábbi határozatot hozta:

114/2026. (VII. 07.) határozat

1. Bezenye Községi Önkormányzat Képviselő-testülete a 96/2026. (V. 20.) határozatát kiegészíti azzal, hogy két irányba mérő sebességmérő pont beszerzését, tervezését és üzembehelyezését rendeli meg a MEDIRLAB Orvosbiológiai Fejlesztő Kft.-től és felhatalmazza a polgármestert a szerződés megkötésére.

1. Bezenye Községi Önkormányzat Képviselő-testülete a két irányba mérő sebességmérő pont többletköltségét, nettó 400.000,- Ft-ot azaz Négyszázezer forintot (bruttó 508.000,- Ft) a 2026. évi költségvetésének általános tartaléka terhére biztosítja.


Felelős: 	Márkus Erika polgármester
Határidő: 	2026. július 31.


1. napirendi pont
Közfoglalkoztatottak jutalmazása

Schmatovichné Radits Klaudia alpolgármester elmondja, hogy az önkormányzat 2025. november 1. óta két főt foglalkoztat közfoglalkoztatási jogviszony keretében. Jogviszonyuk 2026. augusztus 31-ig tart. A két fő az önkormányzat megelégedésére végzi a munkáját, munkájukra panasz nem volt és rendszerint vállalnak feladatokat munkaidőn túl is, különösen az egyes önkormányzati rendezvényeken. Stabil munkavállalók, akik hasznos tagjai az önkormányzati működésnek.

Javasolt a fentiek miatt – és amiatt is, mert bérüket a jogszabály határozza meg, amely rendkívül alacsony – a két közfoglalkoztatott egyszeri jutalmazása fejenként 50.000,- Ft-os vásárlási utalvánnyal, továbbá a következő hónapban szintén fejenként 20.000,- Ft-os vásárlási utalvánnyal. A szerződésük augusztus 31-én jelár, de az előrejelzések szerint várható a szerződésük meghosszabbítása. Amennyiben ez megtörténik majd tárgyalnak róla, hogy a későbbiekben milyen formában támogassák a közfoglalkoztatottakat. 

Megkérdezi, hogy valakinek van-e kérdése a napirendi ponthoz?

Mivel nem volt, az alpolgármester szavazásra teszi fel a módosított határozati javaslatot.

A képviselő-testület 6 igen szavazattal az alábbi határozatot hozta:

115/2026. (VII. 07.) határozat

Bezenye Községi Önkormányzat Képviselő-testülete az önkormányzattal jogviszonyban álló két közfoglalkoztatottat fejenként nettó 50.000,- Ft egyszeri, illetve augusztus hónapban további, fejenként 20.000,- Ft jutalomban részesíti vásárlási utalvány formájában, melyhez és a hozzá kapcsolódó terhekhez szükséges forrást a 2026. évi költségvetésének általános tartaléka terhére biztosítja.

Felelős: 	Márkus Erika polgármester
Határidő: 	2026. július 31.

1. napirendi pont (3. sz. előterjesztés szerint)
Alpolgármesterek költségtérítése

Schmatovichné Radits Klaudia alpolgármester felkéri dr. Reinthaller Ferdinánd aljegyzőt a napirendi pont ismertetésére. 

dr. Reinthaller Ferdinánd aljegyző elmondja, hogy a Magyarország helyi önkormányzatairól szóló 2011. évi CLXXXIX. törvény 2026. július 1. napjától módosult, ezért szükséges a napirendi pont vonatkozásában döntést hozni. 
Az alpolgármesterek feladataikat társadalmi megbízatásban látják el, ezért meg kell állapítani a vonatkozó jogszabályok szerint a tiszteletdíjukat. A hatályos törvények alapján a társadalmi megbízatású alpolgármester tiszteletdíja nem haladhatja meg a társadalmi állású polgármester tiszteletdíjának 90%-át. 
A társadalmi állású polgármester tiszteletdíja 667.365,- Ft lenne, így településünkön az alpolgármesterek 600.629,-Ft tiszteletdíjra jogosultak. Az Mötv. módosulásával megszűnt a költségtérítés intézménye. Az Mötv. rendelkezése alapján az alpolgármester tiszteletdíjának meghatározott részéről a Képviselő-testülethez intézett írásbeli nyilatkozatában lemondhat. Az alpolgármesterek a nyilatkozatuk alapján lemondanak a tiszteletdíjuk meghatározott részéről, ezért javasolja az alpolgármesterek tiszteletdíjának megállapítását. 
Schmatovichné Radits Klaudia és Hiltser Mátyás alpolgármesterek érintettségük miatt kérik kizárásukat a szavazásból.
A képviselő-testület 4 igen szavazattal és 2 tartózkodással az alábbi határozatokat hozta:

116/2026. (VII. 07.) határozat

Bezenye Községi Önkormányzat Képviselő-testülete Schmatovichné Radits Klaudia alpolgármestert az alpolgármesterek költségtérítésének tárgyalásából érintettség miatt kizárja. 

Felelős:	jegyző
Határidő: 	azonnal 

117/2026. (VII. 07.) határozat

Bezenye Községi Önkormányzat Képviselő-testülete Hiltser Mátyás alpolgármestert az alpolgármesterek költségtérítésének tárgyalásából érintettség miatt kizárja. 

Felelős:	jegyző
Határidő: 	azonnal 

dr. Reinthaller Ferdinánd aljegyző szavazásra teszi fel az alpolgármesterek tiszteletdíjáról szóló határozati javaslatokat. 

A képviselő-testület 4 igen szavazattal az alábbi határozatokat hozta:

118/2026. (VII. 07.) határozat

Bezenye Községi Önkormányzat Képviselő-testülete úgy határoz, hogy Schmatovichné Radits Klaudia társadalmi megbízatású alpolgármester tiszteletdíját a vonatkozó jogszabályok alapján 600.629,- Ft-ban határozza meg. 

Határidő: azonnal
Felelős: polgármester, jegyző

119/2026. (VII. 07.) határozat

Bezenye Községi Önkormányzat Képviselő-testülete úgy határoz, hogy Hiltser Mátyás társadalmi megbízatású alpolgármester tiszteletdíját a vonatkozó jogszabályok alapján 600.629,- Ft-ban határozza meg. 

Határidő: azonnal
Felelős: polgármester, jegyző

A lemondó nyilatkozatok alapján a Képviselő-testület a tényleges tiszteletdíj vonatkozásában az alábbi döntéseket hozza.


A képviselő-testület 4 igen szavazattal az alábbi határozatokat hozta:

120/2026. (VII. 07.) határozat

[bookmark: _GoBack1]Bezenye Községi Önkormányzat Képviselő-testülete úgy határoz, hogy Schmatovichné Radits Klaudia társadalmi megbízatású alpolgármester tiszteletdíját a Képviselő-testület elé terjesztett lemondó nyilatkozat alapján 2026. július 01. napjától 209.130,- Ft-ban állapítja meg. 

Határidő: azonnal
Felelős: polgármester, jegyző

121/2026. (VII. 07.) határozat

Bezenye Községi Önkormányzat Képviselő-testülete úgy határoz, hogy Hiltser Mátyás társadalmi megbízatású alpolgármester tiszteletdíját a Képviselő-testület elé terjesztett lemondó nyilatkozat alapján 2026. július 01. napjától 209.130,- Ft-ban állapítja meg. 

Határidő: azonnal
Felelős: polgármester, jegyző

Schmatovichné Radits Klaudia alpolgármester megkérdezi, hogy van-e további kérdése valakinek?

Mivel kérdés, észrevétel nem érkezett, az alpolgármester megköszöni a részvételt, és az ülést 13:30 órakor lezárja. 


k.m.f.



	Schmatovichné Radits Klaudia	Dr. Reinthaller Ferdinánd
	alpolgármester	aljegyző


Jegyzőkönyv hitelesítő: 


	Lenzsér-Csiba Adrienn	
	 jegyzőkönyv hitelesítő	

